Intet mindre end 3.594 pornografiske fotografier og 8.326 pornografiske film med personer under 18 år fandt politiet på computere tablets og eksterne harddisks hos en mand i Aalborg. Filmmaterialet bestod samlet set af mere end 112 timers børneporno i alt. 83 billeder og 262 filmklip hørte hjemme i den groveste af de tre kategorier af børnepornofisk materiale, som politiet opererer med – nemlig kategorien, hvor børn under tvang udsættes for seksuelle overgreb. Delte med andre Det omfattende fund af børneporno blev gjort om morgenen 20. februar 2020 på en adresse i Aalborg.Men det var ikke første gang, den 30-årige mand er blev taget for at være i besiddelse af børneporno. Sagen omfatter ifølge anklageskriftet også et fund tilbage i 2019, hvor manden var i besiddelse af 65 billeder og 14 film, som han blandt andet også delte med andre via to forskellige sociale medieplatforme. Den 30-årige har ifølge anklageskriftet erkendt alt, og derfor ventes sagen at kunne køre som en tilståelsessag, når retten i Aalborg efter planen skal behandle den mandag.

Referat:
Politiet fandt meget store mængder børnepornografisk materiale, da de for snart to år siden aflagde besøg hos en nu 30-årig mand.